CELEX: 32013R1093
Language: lt
Date: 2013-11-04 00:00:00
Title: 2013 m. lapkričio 4 d. Komisijos reglamentas (ES) Nr. 1093/2013, kuriuo dėl Intrastato sistemos supaprastinimo ir Intrastato informacijos rinkimo tvarkos iš dalies keičiami Europos Parlamento ir Tarybos reglamentas (EB) Nr. 638/2004 ir Komisijos reglamentas (EB) Nr. 1982/2004

6.11.2013   
            
            
               LT
            
            
               Europos Sąjungos oficialusis leidinys
            
            
               L 294/28
            
         KOMISIJOS REGLAMENTAS (ES) Nr. 1093/2013
   2013 m. lapkričio 4 d.
   kuriuo dėl Intrastato sistemos supaprastinimo ir Intrastato informacijos rinkimo tvarkos iš dalies keičiami Europos Parlamento ir Tarybos reglamentas (EB) Nr. 638/2004 ir Komisijos reglamentas (EB) Nr. 1982/2004
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 31 d. Europos Parlamento ir Tarybos reglamentą (EB) Nr. 638/2004 dėl prekybos prekėmis tarp valstybių narių Bendrijos statistinių duomenų, panaikinantį Tarybos reglamentą (EEB) Nr. 3330/91 (1), ypač į jo 9 straipsnio 1 dalį ir 10 straipsnio 3 dalį,
   kadangi:
   
               (1)
            
            
               Reglamentu (EB) Nr. 638/2004 nustatyta bendra sistemingo valstybių narių tarpusavio prekybos prekėmis Bendrijos statistinių duomenų rengimo sistema;
            
         
               (2)
            
            
               atsižvelgiant į techninę ir ekonominę raidą, nustatytas mažiausias įvežimo aprėpties lygis gali būti koreguojamas tiek, kiek tai neprieštarauja galiojantiems statistinės informacijos kokybės rodikliams ir standartams. Taip supaprastinus reikalavimus bus galima sumažinti atskaitomybės naštą, tenkančią už statistinės informacijos teikimą atsakingoms šalims, visų pirmą mažosioms ir vidutinėms įmonėms. Taigi įvežimo aprėpties lygis turėtų būti sumažintas nuo 95 % iki 93 %;
            
         
               (3)
            
            
               2004 m. lapkričio 18 d. Komisijos reglamentu (EB) Nr. 1982/2004, įgyvendinančiu Europos Parlamento ir Tarybos reglamentą (EB) Nr. 638/2004 dėl prekybos prekėmis tarp valstybių narių Bendrijos statistinių duomenų, panaikinantį Komisijos reglamentus (EB) Nr. 1901/2000 ir (EEB) Nr. 3590/92 (2), nustatyta Intrastato informacijos rinkimo tvarka. Valstybės narės turi pateikti Eurostatui mėnesinius rezultatus pagal statistinę vertę, tačiau praktiškai negali visiškai laisvai nustatyti šių duomenų rinkimo tvarkos. Reikėtų nustatyti bendrą suderintą Intrastato informacijos rinkimo metodą ir optimizuoti statistinės vertės duomenų rinkimo tvarką;
            
         
               (4)
            
            
               šiame reglamente numatytos priemones atitinka Valstybių narių tarpusavio prekybos prekėmis statistikos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentos (EB) Nr. 638/2004 10 straipsnio 3 dalyje dydis „95 %“ pakeičiamas dydžiu „93 %“.
   2 straipsnis
   Reglamento (EB) Nr. 1982/2004 8 straipsnio 2 dalis pakeičiama taip:
   
      „2.   Be to, valstybės narės taip pat gali rinkti prekių statistinės vertės duomenis, kaip apibrėžta Reglamento (EB) Nr. 638/2004 priede.“
   
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 4 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 102, 2004 4 7, p. 1.
   
      (2)  OL L 343, 2004 11 19, p. 3.